एनआरएनए एनसीसी स्पेनको अधिवेशन नजिकिदै गर्दा बिभिन्न पदहरुको निम्ति भागदौड सुरु भैसकेको छ l यसै क्रममा तारानाथ अधिकारीद्वारा स्पेनको एनआरएनए २०१७-१९को कार्यकालको निम्ति सचिव पदको लागि उम्मेदवारी दर्ता गराएका छन् l
खाडी मुलुकहरुमा १२ वर्ष कम्पुटर इन्जिनियर पदमा रही बिभिन्न सरकारी गैर सरकारी कम्पनिहरुमा काम गर्दै आएका तारानाथ अधिकारी समाज सेवामा पनि उत्तिकै तल्लिन थिए l
कतार बसाइको अबधिभर पनि बिभिन्न संघसंस्थासंग आबद्ध रही समाजसेवामा उनले खेलेको भूमिका प्रशंसनीय रह्यो l खाडीमुलुकहरुमा अवसर छैन भन्नेहरुको लागि तारानाथ अधिकारी एउटा चुनौती नै हुन् l
अन्य नेपाली युवाहरुको निम्ति सिप क्षमता भए खाडीमा नै केहि गर्न सकिने उदाहरण बनेर आफ्नो कतार बसाईलाई केहि वर्ष अगाडी मात्रै बिटमार्दै स्पेनको बार्सिलोनामा बसोबास गर्दै आएका छन् l त्यहाँ पुगेलगत्तै उनलाई समाजसेवाको भावले पछ्याईरह्यो l पुन समाजसेवालाइ निरन्तरता दिने निर्णय संगै एनआरएनए स्पेनसंग जोडिन खोजेको तारानाथ अधिकारी बताउछन् l